
Συναυλία με τίτλο
«A TASTE OF Jazz»
στο Ίδρυμα Μιχάλης Κακογιάννης

Την Παρασκευή 24 Μαΐου 2019 το Εθνικό Ωδείο Παράρτημα Ν. Σμύρνης, το Σπίτι της Κύπρου και το Ίδρυμα Μιχάλης Κακογιάννης διοργάνωσαν συναυλία με τίτλο, «A TASTE OF jazz», που πραγματοποιήθηκε στο Ίδρυμα Μιχάλης Κακογιάννης.
Συμμετείχαν τα μουσικά σύνολα, η παιδική και μεικτή χορωδία του Ωδείου.
Την ενορχήστρωση των περισσοτέρων έργων επιμελήθηκε ο διευθυντής του Ωδείου Ν. Σμύρνης, Ανδρέας Αργυρού ο οποίος ανέλαβε και τη γενική επιμέλεια της εκδήλωσης.
Το Εθνικό Ωδείο Ν. Σμύρνης ιδρύθηκε το 1974, από την εγγονή του ιδρυτή του Εθνικού Ωδείου, Χαρά Καλομοίρη. Το 2002 μεταστεγάστηκε στην οδό Αϊδινίου 13 όπου λειτουργεί μέχρι σήμερα, υπό τη διεύθυνση του Ανδρέα Αργυρού. Πιστό στους στόχους και τα οράματα της ιδρύτριάς του, το Εθνικό Ωδείο Ν. Σμύρνης αποτελεί φωτεινό παράδειγμα για την παροχή ποιοτικής μουσικής παιδείας για όλες τις ηλικίες και όλα τα είδη της μουσικής, κλασική, παραδοσιακή και σύγχρονη μουσική. Το Εθνικό Ωδείο Ν. Σμύρνης, εκτός του ότι είναι ένας από τους σημαντικότερους εκπαιδευτικούς οργανισμούς της εποχής, είναι και φορέας πολιτισμού με συνεχόμενη ενεργή δράση.

